Pietersen verskyn weer in landdroshof | Netwerk24
Pietersen verskyn weer in landdroshof
Peter Pietersen (46) wat op aanklag van moord op sy lewensmaat, Annelise Fiks (43), teregstaan se saak is tot 26 Maart uitgestel sodat hy 'n datum vir die streekhof kan kry.
Pietersen het Dinsdag 5 Maart in Worcester-landdroshof verskyn. Pietersen is vroeër vanjaar borgtog deur landdros Antoinette Pearcey-Botha geweier nadat die adresse wat hy verskaf het hom nie wou huisves nie.
Fiks se liggaam is November verlede jaar in 'n vrugteboord gevind. Haar liggaam is met kneuswonde onder takke gevind. Sy was twee dae lank vermis. Pietersen is etlike ure nadat hy Fiks se liggaam vir die polisie uitgewys het op die plaas Stilwater in hegtenis geneem.